./data/phi1351/phi004/phi1351.phi004.perseus-lat2.xml
Cornelius Tacitus
caput eius Vitellianis cohortibus ostentatum ne quam ultra spem foverent; nam pervasisse in Germanias Valentem et veteres illic novosque exercitus ciere credebant: visa caede in desperationem versi  et Flavianus exercitus immane quantum aucto animo exitium Valentis ut finem belli accepit  natus erat Valens Anagniae equestri familia  procax moribus neque absurdus ingenio famam urbanitatis per lasciviam petere  ludicro Iuvenalium sub Nerone velut ex necessitate, mox sponte mimos actitavit, scite magis quam probe  legatus legionis et fovit Verginium et infamavit; Fonteium Capitonem corruptum, seu quia corrumpere nequiverat, interfecit: Galbae proditor, Vitellio fidus et aliorum perfidia inlustratus